Fazer

right|thumb|200px|''Fazer Geisha'' šokolāde
right|thumb|140px|''Fazer'' konfektes
***[[Kapitālsabiedrība (Somija)|Oy]] Karl Fazer Ab***, zināms ar zīmolu ***Fazer***, ir Somijas pārtikas rūpniecības uzņēmums. Tas ir dibināts 1891. gadā. Galvenais birojs atrodas Helsinkos.
Uzņēmuma īpašnieki ir Faceru ģimene.

*Fazer* ražo maizes izstrādājumus, konfektes, šokolādi, cepumus un citu konditoreju.

## Vēsture
right|thumb|120px|Uzņēmuma dibinātājs Karls Facers
right|thumb|180px|Logotips no 2006. līdz 2017. gadam
1891. gada 17. septembrī zviedru izcelsmes uzņēmējs Karls Facers (*Karl Fazer*) Helsinku centrā atvēra franču — krievu konditoreju. 1894. gadā tā sāka ražot šokolādi un konfektes. 1895. gadā tika izlaista ledene *Pihlaja*, kas ir uzņēmuma vecākais līdz šim ražotais produkts. 1897. gadā tika sākta saldumu rūpnieciska ražošana. 1898. gadā Helsinkos tika atvērta jauna fabrika. 1908. gadā reģistrēta *Fazer* tirgus marka.

1920. gados *Fazer* atvēra veikalu Stokholmā, Zviedrijā.
1924. gadā tika sākta biskvītu ražošana. 
1927. gadā tika nopirkts Somijas un Anglijas biskvītu ražošanas kopuzņēmums Hanko.
1930. gadā lakricas ražošana tika pārcelta no Hanko uz Helsinkiem.
1935. gadā *Fazer* nopirka restorānu *Kalastajatorppa*.
1938. gadā tika atvērtas divas maiznīcas.

1940. gadā, sakarā ar PSRS kara bāzes izveidošanu Hanko pussalā, no tās tika pārcelta biskvītu ražotne.
1947. gadā biskvītu fabrika tika pārsaukta par *Hanko Biscuits*.
1952. gadā *Fazer* savu produkcijas izplatīšanu sāka nodot ārējiem tirgotājiem.
1955. gadā Vantā tika atklāta fabrika *Fazerila*.
1958. gadā uzņēmums nopirka *Oululainen* maizes ceptuvi.

1962. gadā *Oululainen* sāka ražošanu jaunā fabrikā Lahti.
1963. gadā šokolādes un saldumu ražošana tika pārcelta uz *Fazerila*.
1966. gadā *Hanko Biscuits* tika apvienots ar *Karl Fazer Oy*.
1967. gadā Zviedrijā tika izveidots meitas uzņēmums *Karl Fazer AB*.

1970. gadā *Fazer* iegādājās uzņēmumu *Colombia*.
1971. gadā *Oululaisen Mylly* Lahti uzcēla dzirnavas.
1975. gadā Zviedrijas pilsētā Malmē tika nopirkts uzņēmums *Mazetti AB*.
1976. gadā tika izveidota ēdināšanas nodaļa *Fazer Catering* (kopš 1988. gada *[[Amica]]*).
1978. gadā *Fazer Catering* pārņēma ēdināšanas uzņēmumus *Työmaahuolto* un *Ravintohuolto*.
1979. gadā *Fazer* Turku nopirka uzņēmumu *J.R. Lehtinen*.

1982. gadā Zviedrijas komūnā Lindčepingā tika dibināts meitas uzņēmums *Fazer Bröd AB*
1989. gadā tika izveidotas trīs operatīvās nodaļas: *Fazer Confectionery*, *Fazer Bakeries* un *Fazer Biscuits*. Konfekšu nodaļa kļuva starptautiska. *Fazer*  Somijā izveidoja maiznīcu tīklu.

1990. gadā sakās sadarbība starp *Fazer Confectionery* un Zviedrijas *Cloetta*.
1991. gadā *United Biscuits* ieguva 49 % *Fazer Biscuits* kapitāldaļu.
1993. gadā Lapēnrantā tika nopirkts uzņēmums *Chymos*.
1994. gadā tika sākta darbība Igaunijā, atklājot *Fazer Eesti* maizes ceptuvi Tallinā. *United Biscuits* ieguva vairākumu uzņēmumā *Fazer Biscuits*.
1997. gadā iegādāti *Pick & Mix*  konditorejas uzņēmumi Somijā, Zviedrijā, Norvēģijā un Apvienotajā Karalistē.
1998. gadā tika iegūta dalība uzņēmumā *Hlebnyj Dom* Sanktpēterburgā, Krievijā.
1999. gadā tika panākta vienošanās par *Fazer Confectionery* un *Cloetta* apvienošanos.

2000. gadā *Fazer Confectionery* apvienojās ar Zviedrijas *[[Cloetta|Cloetta AB]]*, izveidojot atsevišķu uzņēmumu *Cloetta Fazer AB*. *Fazer* ieguva Krievijas uzņēmuma *Hlebnyj Dom* vairākuma kapitāldaļu.
2001. gadā *Amica* ieguva Dānijas uzņēmuma *Wip Personalerestauranter A/S* vairākuma kapitāldaļu. *Fazer* sākta darbību Latvijā. *Fazer Bakeries* sāka darbību Latvijā un Lietuvā.
2002. gadā *Fazer Bakeries* iegādājās Zviedrijas maizes cepēju *Lövångerbröd AB*. Francijas grupa *[[Danone]]* nopirka *Fazer Keksit Oy* (Vantā cepumu rūpnīca) atlikušās kapitāldaļas (vēlāk tas tika pārdēvēts par *LU Suomi Oy*, un 2007. gadā nonāca ASV uzņēmuma *[[Kraft Foods]]* īpašumā). *Amica* sāka darbību Norvēģijā.
2003. gadā *Amica* ieguva vairākumu Norvēģijas ēdināšanas pakalpojumu uzņēmumā *Adviso Meny AS*.
2004. gadā *Fazer* izstrādāja jaunu darbības modeli un atjaunoja zīmola stratēģiju.
2005. gadā Maskavā tika nopirkta maizes ceptuve *Zvjozdnij*.
2006. gadā *Fazer* iegādājās Sanktpēterburgā bāzēto *Abela Services CIS*, *SIA Nokroko A* Latvijā un *KantineRingen As* Norvēģijā.
2007. gadā maizes bizness Krievijā tika atdalīts *Fazer Russia* atsevišķā nodaļā. 
2008. gadā uzņēmums *Cloetta Fazer AB (publ)* tika sadalīts divos uzņēmumos: *[Cloetta]]* un *Fazer Confectionery*, kas kļuva par *Fazer* grupas nodaļu.
2008. gadā *Fazer* nopirka košļājamo gumiju ražotāju *Fennobon*.
2009. gadā Zviedrijā tika iegādāts *Lantmännen Färskbröd*.

2011. gadā tika pārdots *Fazer Amica* ēdināšanas un restorānu bizness Igaunijā un Latvijā; Zviedrijā nopirkts maizes ceptuvju tīkls *Gateau*.
2012. gadā Krievijā tika pārtraukts ēdināšanas pakalpojumu bizness. Tika iegādāts Zviedrijas sabiedriskās ēdināšanas uzņēmums *Scandinavian Facility Management* (*SFAB*).
2012. gada novembrī no ASV uzņēmuma *[[Kraft Foods]]* tika nopirkta Vantā cepumu rūpnīca (agrākā *Fazer Keksit*).
2017. gada 17. martā tika nopirkts fermentētu auzu produktu ražotājs *Bioferme Oy* (zīmols *Yosa*). 6. novembrī *Fazer* iegādājās vadošo Ziemeļvalstu smūtiju zīmolu *Froosh*.
2019. gada janvārī tika nolemts slēgt Oulu ceptuvi un izveidot jaunu ražotni Lahti.
2019. gada 11. jūnijā *Fazer* paziņoja, ka pārdos *Fazer Food Services* restorānu biznesu Apvienotās Karalistes uzņēmumam *[[Compass Group]]* kā daļu no stratēģijas koncentrēties uz patēriņa precēm; darījums pabeigts 2020. gada 1. februārī.
2019. gada vasarā *Fazer* iegādājās Somijas uzņēmumu *Kaslink Foods*, kas specializējies augu izcelsmes pārtikas produktu ražošanā.

2020. gada 17. janvārī tika iegādāts *Vuohelan Herkku* maizes ceptuvju un dzirnavu bizness, kas specializējies bezglutēna produktu ražošanā. 25. februārī tika slēgta Kārinas ražotne, 24. septembrī slēgta Karkilas ražotne.
2021. gada 13. decembrī *Fazer* vienojās no *Profuragruppen* pirkt uzņēmumu *Trensums Food AB*, kas ir Zviedrijas vadošais augu dzērienu ražotājs, stratēģiski koncentrējoties uz auzu dzērieniem; darījums pabeigts 2022. gada 1. martā.

Pēc Krievijas iebrukuma Ukrainā 2022. gada 4. martā *Fazer* paziņoja, ka aptur savas produkcijas eksportu uz Krieviju, bet 6. martā paziņoja, ka pārtrauks darbību Krievijā (uzņēmumam bija trīs ceptuves Sanktpēterburgā un viena Maskavā; neto pārdošanas apjoms Krievijā 2021. gadā bija aptuveni 157 miljoni eiro, kas veidoja 13 % *Fazer* pārdošanas apjoma).
27. martā Krievijas mediji informēja, ka *Fazer* turpinās savu meitas uzņēmumu darbību Krievijā, nomainot uzņēmuma un zīmola nosaukumu *Fazer* pret *Hlebnyj dom*, kas līdz šim jau ticis izmantots produkcijai. 28. martā *Fazer* paziņoja, ka uzņēmums nav atcēlis savu lēmumu aiziet no Krievijas, bet meitas uzņēmuma pārdēvēšana ir daļa no iziešanas procesa, lai pēc īpašumtiesību nodošanas *Fazer* zīmolu Krievijā nevarētu likumīgi izmantot. 2022. gada 29. aprīlī *Fazer* paziņoja, ka ir parakstījis līgumu par savas Krievijas meitasuzņēmuma pārdošanu  vadošajam Maskavas maizes izstrādājumu uzņēmumam *Kolomenskij Bakery and Confectionery Holding*.

2025. gada vasarā *Fazer* Lahti sāka jaunas šokolādes ražotnes būvniecību. Tajā plānots ieguldīt aptuveni 400 miljonus eiro, un jaunā ražotne darbu sāks 2028. gadā.

## ''Fazer'' Latvijā
Latvijā *Fazer* grupu pārstāv uzņēmums "Fazer Latvija". Tā ražotnē Ogrē tiek ražota maize, saldēti maizes produkti un konditorejas izstrādājumi. "Fazer Latvija" strādā ar zīmoliem "Fazer" un "Druva".

### ''Fazer'' Latvijā vēsture
2001. gada 7. augustā dibināta SIA *Amica Latvia*. 2005. gada 16. martā tā pārdēvēta par SIA *Fazer Amica*. 2011. gadā to pārdeva, un 2011. gada 12. septembrī pārdēvēja par SIA *Baltic Restaurants Latvia*.

2001. gada decembrī *Fazer Bakeries* nopirka Lavijas maizes ražotāju SIA *Ogres maiznieks*, kas dibināts 2000. gada 24. novembrī. 2002. gada 1. oktobrī SIA *Ogres maiznieks* pārdēvēts par SIA *Fazer maiznīca "Druva"*, bet 2005. gada 21. februārī ieguva nosaukumu SIA *Fazer maiznīcas*. 2012. gada 26. martā tā pārdēvēta par SIA *Fazer Latvija*.

2014. gada maijā izveidota struktūrvienība *Fazer Bakery Baltic*, kura apvienoja Igaunijas (Tallinā), Latvijas (Ogrē) un Lietuvas (Kauņā) maizes ceptuves. Tika nolemts ražošanu no Igaunijas pārcelt uz Latviju un Lietuvu, Ogrē izveidojot jaunu ražotni un esošo maiznīcu paplašinot. Novembrī sāka būvēt jauno ražotni, kas specializētos saldētu kūku, rulešu un citu konditorejas izstrādājumu ražošanā. Ražotne atklāta 9. septembrī; tajā investēti 4,5 miljoni eiro. Sākotnēji visa saražotā produkcija tika eksportēta.

## Struktūra
*Fazer* nodarbina vairāk nekā desmit tūkstošus darbinieku Somijā, kā arī Zviedrijā, Norvēģijā, Dānijā, Baltijas valstīs un Apvienotajā Karalistē.

Uzņēmuma grupas darbība sadalīta četros sektoros:
* *Fazer Bakery* — dažāda veida maizes ražošana;
* *Fazer Confectionery* — konfekšu, šokolādes, cepumu un čipsu ražošana;
* *Fazer Lifestyle Foods* — maizes ceptuvju, konditorejas izstrādājumu, augu izcelsmes pārtikas produktu, kas nav piena produkti, graudu malšanas un pārtikas tehnoloģiju centrs.

## Zīmoli
*Fazer* grupa darbojas ar zīmoliem:
* *Druva* — maize Latvijā
* *Dumle* — saldumi
* *Fazer* — maize un maizes saldie izstrādājumi
* *Fazer Crisp* — čipsi
* *Fazer Moomin* — saldumi
* *Fazer Yosa* — auzu produkti
* *Fazermint* — premium kvalitātes šokolāde
* *Froosh* — smūtiji
* *Gardesis* — maize un maizes saldie izstrādājumi Lietuvā
* *Gateau* — maizes ceptuves
* *Geisha* — konfektes
* *Karl Fazer* — piena šokolāde
* *Liqueur Fills* — konfektes ar alkoholu
* *Marianne* — saldumi
* *Oululainen* — maizes izstrādājumi Somijā
* *Skogaholm* — maizes izstrādājumi Zviedrijā
* *Skolekridt* — lakricas produkti
* *Tutti Frutti* — saldumi
* *Tyrkisk Peber* — produkti ar piparu piedevu

## Atsauces

## Ārējās saites

* Globālā vietne
* Somijas vietne
* Latvijas vietne